《白莲》
宋代·林泳

西湖万景若诗狂，爱此孤高压众芳。
大士化身衣未解，西施净面镜慵妆。
岁寒却有花堪比，水种应无草敢香。
茉莉素馨方用事，鼻参眼入细平章。

作者简介：林泳，字太渊，自号艮斋，又号弓寮，南宋福建福清人。按《图绘宝鉴》作兴化人。希逸长子。宝祐元年（一二五三）进士。能诗，工书，善画墨竹。事迹见于《福州府志》、《宋诗纪事》、《书史会要》。